stanford-oval/wikipedia huggingface dataset:
ศาสนาพุทธ

ศาสนาพุทธ (บาลี: พุทฺธสาสนา, สันสกฤต: बुद्धशासना พุทฺธศาสนา) เป็นศาสนาอเทวนิยมที่มีอายุกว่า 2,500 ปี มีผู้นับถือเป็นอันดับ 4 ของโลก ส่วนใหญ่อาศัยอยู่ใน ทวีปเอเชีย โดยมีพระโคตมพุทธเจ้าเป็นศาสดา มีพระธรรมที่พระองค์ตรัสรู้ชอบด้วยพระองค์เอง และตรัสสอนไว้เป็นหลักคำสอนสำคัญ มีพระสงฆ์ (ภิกษุ ภิกษุณี) สาวกผู้ตัดสินใจออกบวชเพื่อศึกษาปฏิบัติตนตามคำสั่งสอน ธรรม-วินัย ของพระบรมศาสดา เพื่อบรรลุสู่จุดหมายคือพระนิพพาน และสืบทอดคำสอนของพระบรมศาสดา รวมเรียกว่า พระรัตนตรัย1   นอกจากนี้ในพระพุทธศาสนา ยังประกอบคำสอนสำหรับการดำรงชีวิตที่ดีงาม สำหรับผู้ที่ยังไม่ออกบวช (คฤหัสถ์ - อุบาสก และอุบาสิกา)  ซึ่งหากรวมประเภทบุคคลที่ที่นับถือและศึกษาปฏิบัติตนตามคำสั่งสอนของพระบรมศาสดา แล้วจะจำแนกได้เป็น 4 ประเภท คือ ภิกษุ ภิกษุณี อุบาสก อุบาสิกา หรือที่เรียกว่า พุทธบริษัท 4
ศาสนาพุทธเป็นศาสนาอเทวนิยม ปฏิเสธการมีอยู่ของพระเป็นเจ้าหรือพระผู้สร้าง และเชื่อในศักยภาพของมนุษย์ ว่าทุกคนสามารถพัฒนาจิตใจ ไปสู่ความเป็นมนุษย์ที่สมบูรณ์ได้ ด้วยความเพียรของตน  กล่าวคือ ศาสนาพุทธ สอนให้มนุษย์บันดาลชีวิตของตนเอง ด้วยผลแห่งการกระทำของตน ตาม กฎแห่งกรรม มิได้มาจากการอ้อนวอนขอจากพระเป็นเจ้าและสิ่งศักดิ์สิทธิ์นอกกาย คือ ให้พึ่งตนเอง เพื่อพาตัวเองออกจากกอง ทุกข์ มีจุดมุ่งหมายคือการสอนให้มนุษย์หลุดพ้นจากความทุกข์ทั้งปวงในโลกด้วยวิธีการสร้าง ปัญญา ในการอยู่กับความทุกข์อย่างรู้เท่าทันตามความเป็นจริง วัตถุประสงค์สูงสุดของศาสนาคือการหลุดพ้นจากความทุกข์ทั้งปวงและวัฏจักรการเวียนว่ายตายเกิด เช่นเดียวกับที่พระศาสดาทรงหลุดพ้นได้ด้วยกำลังสติปัญญาและความเพียรของพระองค์เอง ในฐานะที่พระองค์ก็ทรงเป็นมนุษย์ มิใช่เทพเจ้าหรือทูตของพระเจ้าองค์ใด
พระพุทธเจ้า พระองค์ปัจจุบันคือพระโคตมพุทธเจ้า มีพระนามเดิมว่า เจ้าชายสิทธัตถะ ได้ทรงเริ่มออกเผยแผ่คำสอนในชมพูทวีป ตั้งแต่สมัยพุทธกาล แต่หลังปรินิพพานของพระพุทธเจ้า พระธรรมวินัยที่พระองค์ทรงสั่งสอน ได้ถูกรวบรวมเป็นหมวดหมู่ด้วยการสังคายนาพระธรรมวินัยครั้งแรก จนมีการรวบรวมขึ้นเป็นพระไตรปิฎก ซึ่งเป็นหลักการสำคัญที่ไม่มีการเปลี่ยนแปลงมาตลอดของฝ่าย เถรวาท ที่ยึดหลักไม่ยอมเปลี่ยนแปลงคำสั่งสอนของพระพุทธเจ้า แต่ในการสังคายนาพระธรรมวินัยครั้งที่สอง ได้เกิดแนวคิดที่เห็นต่างออกไป ว่าธรรมวินัยสามารถปรับปรุงเปลี่ยนแปลงได้ตามเวลาและสถานการณ์เพื่อความอยู่รอดแห่งศาสนาพุทธ แนวคิดดังกล่าวจึงได้เริ่มก่อตัวและแตกสายออกเป็นนิกายใหม่ในชื่อของ มหายาน ทั้งสองนิกายได้แตกนิกายย่อยไปอีกและเผยแพร่ออกไปทั่วดินแดนเอเชียและใกล้เคียง บ้างก็จัดว่า วัชรยาน เป็นอีกนิกายหนึ่ง แต่บ้างว่าเป็นส่วนหนึ่งของนิกายมหายาน แต่การจัดมากกว่านั้นก็มี หลักพื้นฐานสำคัญของปฏิจสมุปบาท เป็นเพียงหลักเดียวที่เป็นคำสอนร่วมกันของคติพุทธ
ปัจจุบันศาสนาพุทธได้เผยแผ่ไปทั่วโลก โดยมีจำนวนผู้นับถือส่วนใหญ่อยู่ในทวีปเอเชีย ทั้งในเอเชียกลาง เอเชียตะวันออก และเอเชียตะวันออกเฉียงใต้ ปัจจุบันศาสนาพุทธ ได้มีผู้นับถือกระจายไปทั่วโลก ประมาณ 700 ล้านคน ด้วยมีผู้นับถือในหลายประเทศ ศาสนาพุทธจึงเป็นศาสนาสากล
องค์ประกอบ > สิ่งเคารพสูงสุด

พระรัตนตรัย คือ สรณะที่พึ่งอันประเสริฐในศาสนาพุทธ สรณะ หมายถึง สิ่งที่ให้ศาสนิกชนถือเอาเป็นแบบอย่าง หรือให้เอาเป็นตัวอย่าง แต่มิได้หมายความว่าเมื่อเคารพแล้วจะดลบันดาลสิ่งต่าง ๆ ตามต้องการได้ พระรัตนตรัยนั้นประกอบด้วยองค์สาม (ไตรสรณะ) ได้แก่
พระพุทธเจ้า เป็นผู้ที่บำเพ็ญสั่งสมบารมีมาหลายภพชาติ จนชาติสุดท้ายเกิดเป็นมนุษย์แล้วอาศัยความเพียรพยายามและสติปัญญาปฏิบัติจนได้บรรลุสิ่งที่ต้องการคือธรรมอันเป็นเครื่องออกจากทุกข์ แล้วจึงทรงชี้แนะหรือชี้ทางให้คนอื่นทำตาม
พระธรรม คือ คำสอนว่าด้วยธรรมชาติที่พระพุทธเจ้าทรงค้นพบแล้วว่าทำให้พ้นจากทุกข์
พระสงฆ์ คือหมู่ชนหรือชุมชนของพระสาวก ไม่ว่ามนุษย์หรือเทวดา ที่ทำตามคำแนะนำของพระพุทธเจ้าแล้ว ประสบผลสำเร็จพ้นทุกข์ตามพระพุทธเจ้า
องค์ประกอบ > ศาสดา

ศาสดาของศาสนาพุทธ คือ พระโคตมพุทธเจ้า มีพระนามเดิมว่า เจ้าชายสิทธัตถะ ประสูติในดินแดนชมพูทวีป ตรงกับวันขึ้น 15 ค่ำ เดือน 6 80 ปีก่อนพุทธศักราช ณ สวนลุมพินีวัน เจ้าชายสิทธัตถะผู้เป็นพระราชโอรสของพระเจ้าสุทโธทนะและพระนางสิริมหามายา ทรงดำรงตำแหน่งรัชทายาท ผู้สืบทอดราชบัลลังก์กรุงกบิลพัสดุ์แห่งแคว้นสักกะ และเมื่อพระชนมายุ 16 พรรษา ทรงอภิเษกสมรสกับเจ้าหญิงยโสธราแห่งเมืองเทวทหะ ต่อมาเมื่อพระชนมายุ 29 พรรษา มีพระโอรส 1 พระองค์พระนามว่า ราหุล
ในปีเดียวกัน พระองค์ทอดพระเนตรเทวทูตทั้งสี่ คือ คนแก่ คนเจ็บ คนตาย และสมณะ จึงทรงตัดสินพระทัยออกผนวชเป็นสมณะ เพื่อแสวงหาความหลุดพ้นจากทุกข์ คือ ความแก่ เจ็บ และตาย ในปีเดียวกันนั้น ณ ริมฝั่งแม่น้ำอโนมานที และหลังจากออกผนวชมา 6 พรรษา ทรงประกาศการค้นพบว่าการหลุดพ้นจากทุกข์ทำได้ด้วยการฝึกจิตด้วยการเจริญสติ ประกอบด้วยศีล สมาธิ และปัญญา จนสามารถรู้ทุกสิ่งตามความเป็นจริงว่า เป็นทุกข์เพราะสรรพสิ่งไม่สมบูรณ์ ไม่แน่นอน และบังคับให้เป็นดั่งใจไม่ได้ จนไม่เห็นสิ่งใดควรยึดมั่นถือมั่นหลุดพ้นจากกิเลสทั้งปวง จวบจนได้ทรงบรรลุพระอนุตตรสัมมาสัมโพธิญาณ คือ การตรัสรู้ อริยสัจ 4 ขณะมีพระชนมายุได้ 35 พรรษา ที่ใต้ต้นศรีมหาโพธิ์ ตำบลอุรุเวลาเสนานิคม จากนั้นพระองค์ได้ออกประกาศสิ่งที่พระองค์ตรัสรู้ตลอดพระชนม์ชีพ เป็นเวลากว่า 45 พรรษา ทำให้ศาสนาพุทธดำรงมั่นคงในฐานะศาสนาอันดับหนึ่งอยู่ในชมพูทวีปตอนเหนือ จวบจนพระองค์ได้เสด็จปรินิพพาน เมื่อพระชนมายุได้ 80 พรรษา ณ สาลวโนทยาน (ในวันขึ้น 15 ค่ำเดือน 6)
องค์ประกอบ > คัมภีร์

หลักธรรมคำสอนทางพุทธศาสนา ในยุคก่อนจะบันทึกเป็นลายลักษณ์อักษร ใช้วิธีท่องจำ (มุขปาฐะ) โดยใช้วิธีการแบ่งให้สงฆ์หลาย ๆ กลุ่มรับผิดชอบท่องจำในแต่ละเล่ม เป็นเครื่องมือช่วยในการรักษาความถูกต้องของหลักคำสอน จวบจนได้ถือกำเนิดอักษรเขียนที่เลียนแบบเสียงเกิดขึ้นมาซึ่งสามารถรักษาความถูกต้องของคำสอนเอาไว้ได้แทนอักษรภาพแบบเก่าที่รักษาความถูกต้องไม่ได้ จึงได้มีการบันทึกพระธรรมและพระวินัยเป็นลายลักษณ์อักษรเป็นภาษาบาลี รักษาไว้ในคัมภีร์เรียกว่า "พระไตรปิฎก" ซึ่งสามารถแยกออกได้เป็น 3 หมวดหลัก ได้แก่
พระวินัยปิฎก ว่าด้วยวินัยหรือศีลของภิกษุ ภิกษุณี
พระสุตตันตปิฎก ว่าด้วยพระธรรมทั่วไป และเรื่องราวต่าง ๆ
พระอภิธรรมปิฎก ว่าด้วยธรรมะที่เป็นปรมัตถ์ธรรม หรือธรรมะที่แสดงถึงสภาวะล้วน ๆ ไม่มีการสมมุติ
องค์ประกอบ > ผู้สืบทอด

ผู้สืบทอดในทางศาสนาพุทธ ได้แก่ พุทธบริษัท 4 อันหมายถึง พุทธศาสนิกชน พุทธมามกะ พุทธสาวก อันเป็นกลุ่มผู้ร่วมกันนับถือ ร่วมกันศึกษา และร่วมกันรักษาพุทธศาสนาไว้
ผู้นับถือศาสนาพุทธที่ได้บวชเพื่อศึกษา ปฏิบัติตามคำสอน (ธรรม) และคำสั่ง (วินัย) และมีหน้าที่เผยแผ่พระธรรมของพระพุทธเจ้า เรียกว่าภิกษุ ในกรณีที่เป็นเพศชาย และภิกษุณี ในกรณีที่เป็นเพศหญิง
สำหรับผู้บวชที่ตั้งแต่อายุยังไม่ถึงเกณฑ์ 20 ปี จะเรียกว่าเป็น สามเณร สำหรับเด็กชาย และ สามเณรีและสิกขมานา (สามเณรีที่ต้องไม่ผิดศีล 6 ข้อตลอด 2 ปี) สำหรับเด็กหญิง ลักษณะการบวชสำหรับภิกษุหรือภิกษุณี จะเรียกเป็นการอุปสมบท สำหรับสามเณรหรือสามเณรีและสิกขมานา จะเรียกเป็นการ บรรพชา
คฤหัสถ์ชาย-หญิง ที่นับถือพระพุทธศาสนา เรียกว่าอุบาสก อุบาสิกา ตามลำดับ
ประวัติ

บทความหลัก: ประวัติพุทธศาสนา
หลังจากพระพุทธเจ้าตรัสรู้แล้ว ได้เสด็จไปโปรดพระปัญจวัคคีย์ ณ ป่าอิสิปตนมฤคทายวัน แขวงเมืองพาราณสี พระองค์ได้ทรงแสดงธัมมจักกัปปวัตตนสูตรแก่ปัญจวัคคีย์ พระโกณฑัญญะบรรลุเป็นพระโสดาบัน และกราบทูลขอบวช นับเป็นพระสงฆ์องค์แรกในโลก ในสมัยพุทธกาล พระองค์ได้เสด็จไปเผยแผ่พุทธศาสนาตามที่ต่าง ๆ ในชมพูทวีปเป็นเวลานานกว่า 45 พรรษา จนกระทั่งปรินิพพาน
ภายหลังการปรินิพพานของพระพุทธเจ้า ได้เกิดความขัดแย้งอันเกิดจากการตีความพระธรรมคำสอนและพระวินัยไม่ตรงกัน จึงมีการแก้ไขโดยมีการจัดทำสังคายนาร้อยกรองพระธรรมวินัยที่ถูกต้องไว้เป็นหลักฐานสำหรับยึดถือเป็นแบบแผนต่อไป จึงนำไปสู่การทำสังคายนาพระไตรปิฎก ในการทำสังคายนาพระไตรปิฎกครั้งที่ 2 นี้เองที่พระพุทธศาสนาแตกออกเป็นหลายนิกายกว่า 20 นิกาย และในการทำสังคายนาพระไตรปิฎกครั้งที่ 3 ในรัชสมัยพระเจ้าอโศกมหาราช พระองค์ได้ทรงแต่งสมณทูต 9 สายออกไปเผยแผ่พุทธศาสนา จนกระทั่งพุทธศาสนาแผ่ขยายไปอย่างกว้างขวาง
ศาสนาพุทธมีความเจริญรุ่งเรืองและความเสื่อมถอยสลับกัน เนื่องจากการส่งเสริมของผู้มีอำนาจปกครองในแต่ละท้องถิ่น แต่ในภาพรวมแล้ว พุทธศาสนาในอินเดียเริ่มอ่อนแอลงหลังพุทธศตวรรษที่ 15 เป็นต้นมา โดยศาสนาฮินดูได้เข้ามาแทนที่ เช่นเดียวกับการเสื่อมถอยของพุทธศาสนาในเอเชียกลาง จีน เกาหลี ในขณะที่ศาสนาพุทธได้เข้าไปตั้งมั่นอยู่ในญี่ปุ่น และประเทศในเอเชียตะวันออกเฉียงใต้
ต่อมาในพุทธศตวรรษที่ 25 ช่วงหลังสงครามโลกครั้งที่สองเป็นต้นมา ศาสนาพุทธเริ่มเป็นที่ดึงดูดใจของชาวตะวันตกมากขึ้น และได้มีการตั้งองค์กรทางพุทธศาสนาระดับโลกโดยชาวพุทธจากเอเชีย ยุโรป และอเมริกาเหนือรวม 27 ประเทศที่ศรีลังกาเมื่อ พ.ศ. 2493 ในชื่อ "องค์กรพุทธศาสนิกสัมพันธ์แห่งโลก"
หลักธรรมสำคัญของพุทธศาสนา

ศาสนาพุทธสอนว่า ปรมัตถธรรม หรือสรรพสิ่งมี 4 อย่างคือ จิต เจตสิก รูป นิพพาน  จึงปฏิเสธการมีอยู่ของพระเป็นเจ้า (เพราะพระเป็นเจ้าจัดเข้าในปรมัตถธรรมไม่ได้) และเชื่อว่าโลกนี้เกิดขึ้นเองจากกฎแห่งธรรมชาติหรือนิยาม5  ประการ คือ อุตุนิยาม พีชนิยาม จิตนิยาม กรรมนิยาม ธรรมนิยาม
หลักธรรมสำคัญของพุทธศาสนา > วัฏสงสาร

บทความหลัก: วัฏสงสาร
หลักธรรมสำคัญของพุทธศาสนา > กฎแห่งกรรม

บทความหลัก: กรรม (ศาสนาพุทธ)
กฎแห่งกรรม คือกฎธรรมชาติที่ว่าด้วยการกระทำและผลของการกระทำ ซึ่งการกระทำกับผลนั้นย่อมมีความสัมพันธ์กันเช่น ทำดีได้ดี ทำชั่วได้ชั่ว ผลของการกระทำ
หลักธรรมสำคัญของพุทธศาสนา > ปฏิจจสมุปบาท/อิทัปปัจจยตา

บทความหลัก: ปฏิจจสมุปบาท
หลักธรรมสำคัญของพุทธศาสนา > ไตรลักษณ์

บทความหลัก: ไตรลักษณ์
หลักธรรมสำคัญของพุทธศาสนา > ความว่าง

บทความหลัก: สุญญตา
หลักธรรมสำคัญของพุทธศาสนา > ความหลุดพ้น

บทความหลัก: นิพพาน
หลักปฏิบัติ

ศาสนาพุทธมุ่งเน้นเรื่องการพ้นทุกข์ และสอนให้รู้จักทุกข์และวิธีการดับทุกข์ ให้พ้นจากความไม่รู้ความจริงในธรรมชาติ อันเป็นเหตุให้เกิดทุกข์จากกิเลสทั้งปวงคือ ความโลภ ความโกรธ ความหลง รวมทั้งเน้นการศึกษาทำความเข้าใจ การโยนิโสมนสิการด้วยปัญญา และพิสูจน์ทราบข้อเท็จจริง เห็นเหตุผลว่าสิ่งนี้มีสิ่งนี้จึงมี จนเห็นตามความเป็นจริงว่าสรรพสิ่งในธรรมชาติเป็นไปตามกฎพระไตรลักษณ์ และสัตว์โลกที่เป็นไปตามกฎแห่งกรรม แล้วเลือกใช้หลักธรรมในพุทธศาสนาที่เหมาะกับผลที่จะได้สิ่งที่ปรารถนาอย่างถูกต้อง ด้วยความไม่ประมาทในชีวิตให้มีความสุขในทั้งชาตินี้และชาติต่อ ๆ ไป ตลอดจนปรารถนาในพระนิพพานของผู้มีปัญญา
หลักปฏิบัติ > ไตรสิกขา

บทความหลัก: ไตรสิกขา
การวางรากฐาน
หลักปฏิบัติ > การเจริญสติ

บทความหลัก: สติ
หลักปฏิบัติ > อริยมรรค

บทความหลัก: มรรค ๘
หลักปฏิบัติ > ทางสายกลาง

บทความหลัก: มัชฌิมาปฏิปทา
ศาสนสถาน

บทความหลัก: วัด
วัดอันเป็นสถานที่ยึดเหนี่ยวจิตใจของชาวพุทธ ซึ่งเป็นสถานที่อยู่อาศัย หรือ ที่จำพรรษา ของ พระภิกษุ สามเณรตลอดจน อุบาสิกา(แม่ชี)เพื่อใช้ประกอบกิจกรรมประจำวันของพระภิกษุสงฆ์ เช่น การทำวัตรเช้าและเย็น และสังฆกรรมในพระอุโบสถ อีกทั้ง ยังใช้ประกอบพิธีกรรมเช่นการเวียนเทียนเป็นต้นในวันสำคัญทางศาสนาพุทธ และยังเป็นศูนย์รวมในการมาร่วมกันทำกิจกรรมในทางช่วยกันส่งเสริมพุทธศาสนาเช่นการมาทำบุญในวันพระของแต่ละท้องถิ่นของพุทธศาสนิกชน อีกด้วย
วันสำคัญทางศาสนา

วันสำคัญทางพุทธศาสนา ที่สำคัญที่สุด คือ วันวิสาขบูชา ซึ่งเป็นวันพระพุทธ รองมาคือวันอาสาฬหบูชา ซึ่งเป็นวันพระธรรม และวันมาฆบูชา ซึ่งเป็นวันพระสงฆ์
นอกจากวันสำคัญ 3 วันนี้แล้ว พุทธศาสนิกชนยังให้ความสำคัญกับวันเข้าพรรษา วันออกพรรษา วันตักบาตรเทโวและวันอัฏฐมีบูชาอีกด้วย
วันสำคัญทางศาสนา > วันมาฆบูชา

บทความหลัก: วันมาฆบูชา
วันมาฆบูชา เป็นวันที่พระพุทธเจ้าทรงแสดงโอวาทปาฏิโมกข์ แก่พระอรหันต์จำนวน1250รูป ซึ่งโอวาทปาฏิโมกข์ประกอบไปด้วย หลักการ3 อุดมการ4 และวิธีการ6 ที่ทรงประสงค์ให้สาวกที่จะแยกย้ายไปเผยแผ่พุทธศาสนาในที่ต่างๆ มีแนวทางเผยแผ่เป็นอันเดียวกัน หรือเป็นไปในทิศทางเดียวกัน ซึ่งเปรียบได้กับการกำหนดพันธกิจองค์กร หรือการก่อตั้งศาสนาในปัจจุบัน จึงถือว่าเป็นวันพระสงฆ์
วันสำคัญทางศาสนา > วันวิสาขบูชา

บทความหลัก: วันวิสาขบูชา
วันวิสาขบูชา เป็นวันประสูติ ตรัสรู้ และปรินิพพานของพระพุทธเจ้า จึงถือว่าวันนี้เป็นวันพระพุทธ
วันสำคัญทางศาสนา > วันอาสาฬหบูชา

บทความหลัก: วันอาสาฬหบูชา
วันอาสาฬหบูชา เป็นวันที่พระพุทธเจ้าทรงแสดงปฐมเทศนา ทรงแสดงธัมมจักกัปวัตตนสูตรแก่ปัจจวัคคีย์ จนพระอัญญาโกณฑัญญะได้ดวงตาเห็นธรรม  และอุปสมบทในพระพุทธศาสนา เป็นพระสงฆ์องค์แรก ทำให้มีพระรัตนตรัยครบสามประการ คือพระพุทธ พระธรรม พระสงฆ์ จึงถือว่าวันนี้เป็นวันพระธรรม
วันสำคัญทางศาสนา > วันอัฏฐมีบูชา

บทความหลัก: วันอัฏฐมีบูชา
คือวันถวายพระเพลิงพระพุทธสรีระของสมเด็จพระสัมมาสัมพุทธเจ้า (หลังเสด็จดับขันธปรินิพพานได้ 7 วัน) ถือเป็นวันสำคัญในพระพุทธศาสนาวันหนึ่ง ตรงกับวันแรม 8 ค่ำ เดือนวิสาขะ (เดือน 6 ของไทย)
นอกจากนั้น วันนี้เป็นวันคล้ายวันที่พระนางสิริมหามายา องค์พระพุทธมารดาสิ้นพระชนม์ (หลังประสูติ) และเป็นวันคล้ายวันที่พระพุทธองค์เสวยวิมุตติสุขตลอด 7 วัน (หลังตรัสรู้) อีกด้วย
นิกาย

ศาสนาพุทธ แบ่งออกเป็นนิกายใหญ่ได้ 2 นิกายคือ เถรวาทและมหายาน นอกจากนี้แล้วยังมีการแบ่งที่แตกต่างออกไปแบ่งเป็น 3 นิกาย เนื่องจากวัชรยานถือว่าตนเป็นยานพิเศษโดยเฉพาะ ต่างจากมหายาน
เถรวาท  หรือ สาวกยาน มีผู้นับถือเป็นประชากรส่วนใหญ่ในประเทศไทย, ศรีลังกา, พม่า, ลาว และกัมพูชา ส่วนที่นับถือเป็นส่วนน้อยพบทางตอนใต้ของประเทศเวียดนาม (โดยเฉพาะกลุ่มเชื้อสายเขมร), บังกลาเทศ (ในกลุ่มชนเผ่าจักมา และคนในสกุลพารัว) และทางตอนบนของมาเลเซีย (ในหมู่ผู้มีเชื้อสายไทย)
มหายาน (แปลว่า ยานใหญ่) หรือ อาจาริยวาท แพร่หลายในสาธารณรัฐประชาชนจีน, ญี่ปุ่น, ไต้หวัน, เกาหลีเหนือ, เกาหลีใต้, เวียดนามและสิงคโปร์ พบเป็นประชาชนส่วนน้อยในประเทศเนปาล (ซึ่งอาจพบว่านับถือร่วมกับศาสนาอื่นด้วย) ทั้งยังพบในประเทศอินโดนีเซีย, มาเลเซีย, บรูไน และฟิลิปปินส์ ซึ่งส่วนใหญ่มีเชื้อสายจีน
วัชรยาน หรือ มหายานพิเศษ   พบมากในเขตปกครองตนเองทิเบตของจีน, ประเทศภูฏาน, มองโกเลีย และดินแดนในการปกครองรัสเซีย เช่น สาธารณรัฐตูวา และคัลมืยคียา นอกจากนี้เป็นประชากรส่วนน้อยในดินแดนลาดัก รัฐชัมมูและกัษมีร์ ประเทศอินเดีย, เนปาล, ปากีสถาน (ในเขตบัลติสถาน)
เชิงอรรถ

หมายเหตุ 1:  ไตรสรณคมน์ หรือที่แปลว่า การสมาทานนับถือพระรัตนตรัยเป็นที่พึ่งที่ระลึก (taking refuge in the triple gem) เดิมเคยเป็นเอกลักษณ์และข้อผูกมัดแห่งวิถีพุทธ และเป็นความแตกต่างทั่วไประหว่างชาวพุทธกับศาสนิกชนอื่น
แหล่งข้อมูลอื่น

สถานีย่อยพระพุทธศาสนา
สถานีย่อยศาสนา
84000 พระธรรมขันธ์ เว็บไซต์ข้อมูลพระไตรปิฎกฉบับสยามรัฐออนไลน์
อภิธรรมออนไลน์
| ด ค กพระพุทธเจ้า (พระโคตมพุทธเจ้า) |
| --- | --- |
 ศาสนาพุทธ  คำสอนหลัก อริยสัจ 4  มรรคมีองค์แปด  ทางสายกลาง  คำพูดของพระพุทธเจ้า  เทวทูต  เหตุการณ์สำคัญทั้งแปด  การเสด็จออกเพื่อคุณอันยิ่งใหญ่  ครอบครัว สิริมหามายา  สุทโธทนะ  มหาปชาบดี  ยโสธรา  ราหุล  สถานที่สำคัญ ลุมพินีวัน, พุทธคยา, พระศรีมหาโพธิ์, วัดมหาโพธิ  สังเวชนียสถาน  สถานที่แสวงบุญ  อัฏฐมหาสถาน  เหตุปาฏิหาริย์  ประสูติ  โมทกะ  อสิตดาบส  ลักษณะของมหาบุรุษ  ปรินิพพาน  พระบรมสารีริกธาตุ เจดีย์  พระเขี้ยวแก้ว  พระพุทธบาท  พุทธศิลป์ พุทธประวัติในผลงานศิลปะ  ปางพระพุทธรูป  ภาพยนตร์  พระโคตมพุทธเจ้าในศาสนาโลก คริสต์  ฮินดู 
  คอมมอนส์   วิกิคำคม 
การปฐมเทศนาของพระโคตมพุทธเจ้า
รูปภวจักร หรือสังสารจักรของทิเบต แสดงถึงอวิชชา ได้แก่ผลของการขาดปัญญาในการรู้ทันเหตุเกิดแห่งทุกข์ (สมุทัย) ทำให้ต้องจมเวียนว่ายตายเกิดอยู่ในกองทุกข์ทั้งปวงไม่จบสิ้น
ศาสนาพุทธเป็นศาสนาแห่งอิสระเสรีภาพ ด้วยการสร้าง "ปัญญา" ในการอยู่กับความทุกข์อย่างรู้เท่าทัน เพื่อบรรลุ วัตถุประสงค์ อันสูงสุดคือ นิพพาน คือการไม่มีความทุกข์ อย่างที่สุด หรือ การอยู่ในโลกอย่างไม่มีทุกข์ คือกล่าวว่า ทุกข์ทั้งปวงล้วนเกิดจากการยึดถือ ต่อเมื่อ "หมดการยึดถือ" จึงไม่มีอะไรจะให้ทุกข์ (แก้ที่ต้นเหตุของทุกข์ทั้งหมด)
พระพุทธรูปในถ้ำซ็อกคูรัม ประเทศเกาหลีใต้
หมอลำซัมเมอร์

| หมอลำซัมเมอร์ |
| --- | --- |
ประเภท: โรแมนติก คอมเมดี มิวสิคัล ดราม่า
สร้างโดย: ดาราวิดีโอ
เขียนโดย: บทประพันธ์ :  อาริตา   บทโทรทัศน์ :  ตุณย์
กำกับโดย: คณวัชร สังวริบุตร
แสดงนำ: กฤตฤทธิ์ บุตรพรม มาเรีย เฮิร์ชเลอร์ ตากเพชร เลขาวิจิตร รัญดภา มันตะลัมพะ
ดนตรีแก่นเรื่องเปิด: หมอลำซัมเมอร์ - มาเรีย เฮิร์ชเลอร์
ดนตรีแก่นเรื่องปิด: โขงสีปูน มูลสีคราม - มาเรีย เฮิร์ชเลอร์ เพลินเพลงพิณ - พลอยปภัส อิสระพงศ์พร มั่นใจในเธอ - กฤตฤทธิ์ บุตรพรม
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 17 ตอน
การผลิต
ผู้อำนวยการผลิต: คณะกรรมการพิจารณาการผลิตละครโทรทัศน์
ผู้อำนวยการสร้าง: สยาม สังวริบุตร
สถานที่ถ่ายทำ:  ประเทศไทย
ความยาวตอน: 120 นาที
ออกอากาศ
เครือข่าย: ช่อง 7 HD
ออกอากาศ: 16 มิถุนายน พ.ศ. 2565 – 11 สิงหาคม พ.ศ. 2565
หมอลำซัมเมอร์ เป็นละคร โรแมนติก, คอมเมดี, มิวสิคัลดราม่า ผลิตโดย บริษัท ดาราวิดิโอ จำกัด บทประพันธ์โดย อาริตา บทโทรทัศน์โดย ตุณย์ นำแสดงโดย กฤตฤทธิ์ บุตรพรม, มาเรีย เฮิร์ชเลอร์, ตากเพชร เลขาวิจิตร และ รัญดภา มันตะลัมพะ กำกับการแสดงโดย คณวัชร สังวริบุตร ออกอากาศทางช่อง 7HD โดยเริ่มออกอากาศวันที่ 16 มิถุนายน – 11 สิงหาคม พ.ศ. 2565
นักแสดง

| ปี | พ> ศ. 2546 | พ> ศ. 2565 |  |
| --- | --- | --- | --- |
| สถานีออกอากาศ | ช่อง 7HD | ช่อง 7HD |  |
| บริษัทผู้ผลิต | ดาราวิดีโอ | ดาราวิดีโอ |  |
| บทประพันธ์ | อาริตา | อาริตา |  |
| บทโทรทัศน์ | ช่างปั้นเรื่อง | ตุณย์ |  |
| ผู้กำกับการแสดง | ณรงค์ ปุณบุตรดา | คณวัชร สังวริบุตร |  |
| ตัวละคร | นักแสดงหลัก | นักแสดงหลัก |  |
| สัตยา จิระอมรพงศ์ (ยะ) | ณัฐวุฒิ สกิดใจ | กฤตฤทธิ์ บุตรพรม |  |
| เดือนพิลาส วอเตอร์ (แอนนี่) / เดือนเด่น แดนดาว | อารยา เอ ฮาร์เก็ต | มาเรีย เฮิร์ชเลอร์ |  |
| เอกราช นครรัตนชัย (เอก) | ศิวัส นฤภัย | ตากเพชร เลขาวิจิตร |  |
| ทัศนา จิระอมรพงศ์ (นา) | วรรณวลัย โปษยานนท์ | รัญดภา มันตะลัมพะ |  |
| ตัวละคร | นักแสดงสมทบ | นักแสดงสมทบ |  |
| คมกฤช นครรัตนชัย (กฤช) | ศตวรรษ ดุลยวิจิตร | พูลภัทร อัตถปัญญาพล |  |
| พิมพ์ศิริ แสงอนันต์ (พรีม) | สุนทรี ใหม่ละออ | พัฒนิดา พุ่มชูแสง |  |
| ยายดวง เดชขาว | น้อย โพธิ์งาม | สุนารี ราชสีมา |  |
| สิชล (2546)   ชลลดา (2565) | ปิยะดา เพ็ญจินดา | อมีนา พินิจ |  |
| ลุกส์ วอเตอร์ | ปรีดา ตันเต็มทรัพย์ | โอลิเวอร์ พูพาร์ท |  |
| ดาวเรือง เดชขาว / ดาวเรือง วอเตอร์ | วรินทร์ เชยอรุณ | ณุศรา ประวันณา |  |
| คมเดช นครรัตนชัย (2546)  องค์การ (โอ) (2565) | วันชัย เผ่าวิบูลย์ | ตระการ พันธุมเลิศรุจี |  |
| สายทิพย์ จิระอมรพงศ์ | คนางค์ ดำรงหัด | กชกร นิมากรณ์ |  |
| ไวภพ เดชขาว (ไว) | ฉัตรมงคล บำเพ็ญ | ศุภณัฐ เฉลิมชัยเจริญกิจ |  |
| อินทิรา พิณเพลิน (อิน) | แก้ว กังสดาล | พลอยปภัส อิสระพงศ์พร |  |
| วีระ เดชขาว (วี) | สุรชัย สมบัติเจริญ | อิทธิกร สาธุธรรม |  |
| วรพรต เดชขาว (วอ) (2546)  วรพจน์ เดชขาว (วอ) (2565) | จักรกฤษณ์ คชรัตน์ | อัครัช จิตตะศิริ |  |
| พะเยา (แม่ของพรีม) | สีดา พัวพิมล | ปัทมา ปานทอง |  |
| สุริยา (พ่อของพรีม) |  | วีระชัย หัตถโกวิท |  |
ตัวละคร: นักแสดงรับเชิญ
| พิธีกร 1 | อินทิรา เจริญปุระ |  |  |
| พิธีกร 2 | พนมกร ตังทัตสวัสดิ์ |  |  |
| หมี (เจ้าหนี้) |  | ชาลี อิ่มมาก |  |
คณะกรรมการโอลิมปิกและกีฬาแห่งชาติฝรั่งเศส

| --- | --- |

ประเทศ/ภูมิภาค:  ฝรั่งเศส
รหัสประเทศ: FRA
วันก่อตั้ง: 1894
วันรับรอง: 1894
สมาคม: คณะกรรมการโอลิมปิกยุโรป
สำนักงานใหญ่: ปารีส ประเทศฝรั่งเศส
ประธาน: David Lappartient
เลขาธิการใหญ่: ฌ็อง มีเชล บรุน
เว็บไซต์: www.franceolympique.com
หมายเหตุ: ยังรวมดินแดน  กัวเดอลุป   มาร์ตีนิก   เฟรนช์เกียนา   เรอูว์นียง   มายอต   แซ็งปีแยร์และมีเกอลง   วอลิสและฟูตูนา   แซ็ง-มาร์แต็ง   แซ็ง-บาร์เตเลมี   นิวแคลิโดเนีย   เฟรนช์พอลินีเชีย[โปรดขยายความ]   เฟรนช์เซาเทิร์นและแอนตาร์กติกแลนดส์   เกาะกลีแปร์ตอน 
คณะกรรมการโอลิมปิกและกีฬาแห่งชาติฝรั่งเศส (ฝรั่งเศส: Comité national olympique et sportif français, CNOSF) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ในปารีส
มีหน้าที่จัดส่งและนำคณะนักกีฬาเข้าร่วมการแข่งขันกีฬาโอลิมปิกและกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการโอลิมปิกสากล นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย
ประวัติ

คณะกรรมการโอลิมปิกฝรั่งเศสได้รับการสถาปนาใน ค.ศ. 1894 ที่ปารีส ใน ค.ศ. 1972 จึงผนวกเข้ากับคณะกรรมการกีฬาแห่งชาติ เพื่อจัดตั้งคณะกรรมการโอลิมปิกและกีฬาแห่งชาติขึ้น
ดูเพิ่ม

ประเทศฝรั่งเศสในโอลิมปิก
ประเทศฝรั่งเศสในยูโรเปียนเกมส์
แหล่งข้อมูลอื่น

เว็บไซต์ทางการ
Equipe France
| ด ค ก คณะกรรมการโอลิมปิกยุโรป (EOC) |
| --- | --- |
ปัจจุบัน:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   สาธารณรัฐเช็ก   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล1   อิตาลี   คอซอวอ   ลัตเวีย   ลิกเตนสไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์ทมาซิโดเนีย   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
วิชาการ:  CiNii 
อื่น ๆ:  IdRef
ทวาทศาทิตย์

ประติมากรรมพระอาทิตย์และเทพเจ้าในคณะทวาทศาทิตย์องค์ที่เหลือบนยอด
ทวาทศาทิตย์ (สันสกฤต: द्वादशादित्य IAST: Dvādaśāditya) คือเทพเจ้าฮินดู 12 องค์ผู้เป็นโอรสของพระแม่อทิติ ได้แก่ พระอาทิตย์ พระอรรยมัน พระตวัษฏฤ พระสวิตฤ พระภคะ พระธาดา พระมิตร พระวรุณ พระอังศะ พระปูษัน พระอินทร์ และพระวิษณุ
เทพคณะนี้ปรากฏครั้งแรกในคัมภีร์ฤคเวท โดยระบุชื่อไว้ 6-8 องค์ ทุกองค์เป็นชาย ต่อมาคัมภีร์พราหมณะระบุเพิ่มเติมเป็น 12 องค์ คัมภีร์ปุราณะและมหาภารตะระบุว่าพระกัศยปเป็นบิดา
โรเทินบวร์คอ็อพแดร์เทาเบอร์

| โรเทินบวร์คอ็อพแดร์เทาเบอร์   |
| --- | --- |
เมือง

   ตราอาร์ม
ที่ตั้งของโรเทินบวร์คอ็อพแดร์เทาเบอร์  ในอำเภออันส์บัค  
โรเทินบวร์คอ็อพแดร์เทาเบอร์  แสดงแผนที่เยอรมนีโรเทินบวร์คอ็อพแดร์เทาเบอร์  แสดงแผนที่รัฐบาวาเรีย
พิกัด:  49°23′N 10°11′E﻿ / ﻿49.383°N 10.183°E﻿ / 49.383; 10.183
ประเทศ: เยอรมนี
รัฐ: ไบเอิร์น
จังหวัด: มิทเทิลฟรังเคิน  
อำเภอ: อันส์บัค  
พื้นที่
 • ทั้งหมด: 41.68 ตร.กม. (16.09 ตร.ไมล์)
ความสูง: 430 เมตร (1,410 ฟุต)
ประชากร (2020-12-31)
 • ทั้งหมด: 11,273 คน
 • ความหนาแน่น: 270 คน/ตร.กม. (700 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 91541
รหัสโทรศัพท์: 09861
ทะเบียนพาหนะ: AN, DKB, FEU, ROT
เว็บไซต์: www.rothenburg.de
โรเทินบวร์คอ็อพแดร์เทาเบอร์ (เยอรมัน: Rothenburg ob der Tauber ความหมาย: "ปราการแดงบนแม่น้ำเทาเบอร์") เป็นเมืองชนบทในรัฐบาวาเรีย ประเทศเยอรมนี ตั้งอยู่ทางตะวันออกจากนครเนือร์นแบร์คราว 80 กิโลเมตร เมืองแห่งนี้มีชื่อเสียงในเรื่องเขตเมืองเก่าสมัยยุคกลางซึ่งได้รับการอนุรักษ์ไว้เป็นอย่างดีจนถึงปัจจุบัน เมืองแห่งนี้ยังตั้งอยู่บนถนนสายโรแมนติกซึ่งเป็นเส้นทางท่องเที่ยวยอดนิยมในตอนใต้ของรัฐบาวาเรีย ในอดีต โรเทินบวร์คเคยมีฐานะเป็นเสรีนครของจักรวรรดิโรมันอันศักดิ์สิทธิ์ ซึ่งในยุคหนึ่ง เมืองนี้เคยเป็นหนึ่งในเมืองใหญ่ที่สุดของจักรวรรดิโรมันอันศักดิ์สิทธิ์ด้วยประชากรเกือบสองหมื่นคนทั้งในและนอกกำแพงเมือง
สถิตย์พงษ์ สุขวิมล

| พลอากาศเอกสถิตย์พงษ์ สุขวิมลป> จ., ม.ป.ช., ม.ว.ม., ภ.ป.ร.4, ว.ป.ร.2 |
| --- | --- |

ราชเลขานุการในพระองค์
อยู่ในวาระ
เริ่มดำรงตำแหน่ง  22 ธันวาคม พ.ศ. 2564 (3 ปี 55 วัน)
กษัตริย์: พระบาทสมเด็จพระวชิรเกล้าเจ้าอยู่หัว
เลขาธิการพระราชวังและผู้อำนวยการสำนักงานทรัพย์สินพระมหากษัตริย์
อยู่ในวาระ
เริ่มดำรงตำแหน่ง  11 มีนาคม พ.ศ. 2561 (6 ปี 341 วัน)
กษัตริย์: พระบาทสมเด็จพระวชิรเกล้าเจ้าอยู่หัว
ก่อนหน้า: จิรายุ อิศรางกูร ณ อยุธยา
 
ข้อมูลส่วนบุคคล
เกิด: 2 มกราคม พ.ศ. 2492 (76 ปี) อำเภอหนองหญ้าปล้อง จังหวัดเพชรบุรี
คู่สมรส: ประภาวัฒน์ สุขวิมล
ความสัมพันธ์: ต่อศักดิ์ สุขวิมล (น้องชาย)
การศึกษา: คณะการสื่อสารมวลชน มหาวิทยาลัยเชียงใหม่
ลายมือชื่อ: 
ยศที่ได้รับการแต่งตั้ง
สังกัด: กองทัพอากาศไทย
ยศ:  พลอากาศเอก

พลอากาศเอก​ สถิตย์พงษ์ สุขวิมล (เกิด 2 มกราคม พ.ศ. 2492) เป็นอดีตนายทหารอากาศไทย ปัจจุบันดำรงตำแหน่ง ราชเลขานุการในพระองค์  พระบาทสมเด็จพระเจ้าอยู่หัว เลขาธิการพระราชวัง ผู้อำนวยการสำนักงานทรัพย์สินพระมหากษัตริย์ ประธานกรรมการในคณะกรรมการอำนวยการโครงการจิตอาสาพระราชทาน 904 วปร. รองประธานกรรมการและเลขาธิการมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเป็นประธาน รองประธาน และกรรมการในองค์กรธุรกิจและองค์กรเพื่อสังคมที่ถือหุ้นโดยพระบาทสมเด็จพระวชิรเกล้าเจ้าอยู่หัว เช่น ประธานกรรมการ บริษัท ปูนซิเมนต์ไทย จำกัด (มหาชน) ประธานที่ปรึกษาคณะกรรมการและกรรมการ ธนาคารไทยพาณิชย์ จำกัด (มหาชน)
ชีวิตในช่วงแรก

พลอากาศเอก สถิตย์พงษ์ เกิดที่จังหวัดเพชรบุรี มารดาชื่อนางสมถวิล สุขวิมล มีพี่น้องร่วมกัน 5 คน โดยน้องคนสุดท้องของครอบครัว คือ พลตำรวจเอก ต่อศักดิ์ สุขวิมล​ อดีตผู้บัญชาการตำรวจแห่งชาติ  สำเร็จการศึกษาปริญญาตรีศิลปศาสตรบัณฑิต คณะการสื่อสารมวลชน มหาวิทยาลัยเชียงใหม่ ในปี พ.ศ. 2515 จบโรงเรียนการบินกำแพงแสน รุ่น น.54-16-3 จบการอบรมที่โรงเรียนนายทหารชั้นบังคับฝูง รุ่นที่ 43 โรงเรียนเสนาธิการทหารอากาศ รุ่น 29 และวิทยาลัยการทัพอากาศ รุ่นที่ 27